ועדת הכלכלה, כנסת 20, פרוטוקול מספר 486, 2017-03-22 18:30

יצחק וקנין: חברים, אני מחדש את הישיבה.

יצחק וקנין: אני פותח את ישיבת ועדת הכלכלה, היום ה-22.3.2017, כ"ד באדר התשע"ז.

יצחק וקנין: כפי שפורסם, צריך להתחיל בשעה 17:00 ואנחנו באיחור של חמש דקות.

יצחק וקנין: אנחנו פותחים את הישיבה: תקנות הטיס (אגרות רישום, רישוי ותיעוד)(תיקון), התשע"ו-2016.

יצחק וקנין: חברים, מי מציג את התקנות?

<ישי דון יחיא: אני אציג.

<ישי דון יחיא: אני ראש אגף כלכלה ויחסים בינלאומיים ברשות התעופה האזרחית.

<ישי דון יחיא: על טיסות שכר, לפי התקנות שלפניכם, אנחנו גובים אגרות שהן פונקציה של מטריצה שנקבעת לפי כמות האגרות ולפי מועד ההגשה של הגורמים.

<לאה ורון: למה הכוונה "מועד הגשה של האגרות"?

<ישי דון יחיא: מועד ההגשה של הטיסות, סליחה.

<ישי דון יחיא: ברמת העיקרון, בתקנות שמסדירות את טיסות השכר עצמן יש מועד שקבוע מתי צריך להגיש את זה מראש, גם כן כתלות במספר הטיסות.

<ישי דון יחיא: המועד הזה שקבוע מראש נועד לאפשר לאנשי האגף שמוציאים את היתרי ההפעלה ש - - - הטיסות, נועד לאפשר להם את כל מה שהם צריכים לעשות בשביל להוציא היתרי הפעלה.

<ישי דון יחיא: אבל לפעמים יש מקרים שאמורים להיות מקרים חריגים או מקרים מיוחדים או מקרים דחופים, שבהם חברות תעופה או מארגנים רוצים לבוא ולהפעיל טיסות בפרקי זמן קצרים יותר מאלה שקבועים בתקנות.

<ישי דון יחיא: לדבר הזה יש פתרון, ואנשי האגף שמטפלים בזה לפעמים עושים את זה בהתרעה מאוד מאוד קצרה של אפילו במקרים - -

<לאה ורון: משהו בדומה לקבלת דרכון בשדה התעופה, שהמחיר שלו גבוה בהרבה מהמחיר של - -

<ישי דון יחיא: זו מקבילה יפה, לא חשבתי על זה.

<ישי דון יחיא: עכשיו, הסכומים שקבועים היום בעינינו, הדיפרנציאציה בין הטיפול החריג, הדחוף לבין הטיפול הרגיל בעינינו לא מספיק גבוהים, ומה שקרה זה שהרבה פעמים היו מגישים לנו המון בקשות שהן יום, יומיים, שלושה מראש ולא עומדים במועד הזמן הקבוע בתקנות.

<ישי דון יחיא: אז מהות אחת שאנחנו מבקשים בתיקון הזה זה להגדיל את אותה דיפרנציאציה בה מדובר.

<ישי דון יחיא: מהות שנייה שיש בתקנות האלה זה לתקן כל מיני עיוותים שיש בסכומים הקיימים בנוגע להיקף הגביה כפר כמות הטיסות.

<ישי דון יחיא: ההיגיון בא ואומר שככל שחברה באה ומתייעלת ומגישה כמות יותר גדולה של טיסות בהיתר אחד היא תזכה לאיזו שהיא הנחת גודל כי שוב, זה נועד לשקף עבודה אמתית שמתבצעת באגף ויש פחות עבודה.

<ישי דון יחיא: מה שקרה היום, אני לא יודע בדיוק איך זה קרה.

<ישי דון יחיא: כשהתקנות אושרו בזמנו זה שנתנו כמה דוגמאות בדברי ההסבר אבל ברמת העיקרון, אם אני מחלק את הבקשות שלי למספר היתרים, הרבה פעמים יותר משתלם לי, אני מקבל מחיר יותר נמוך מאשר אם אני מאחד אותם בתוך היתר אחד.

<ישי דון יחיא: הדבר הזה כמובן לא הגיוני, הוא אבסורדי ולכן, אנחנו מבקשים לתקן אותו.

<ישי דון יחיא: קבענו פה איזה שהוא מנגנון אחיד של הנחה לגודל, הנחה לכמות טיסות.

<ישי דון יחיא: אלה שתי המהויות העיקריות שאנחנו מבקשים לשנות.

<ישי דון יחיא: רשות שדות התעופה היא הגורם שמתעסק מתעסקת ב"סלוטים", מתעסק בכל הנושא של התפעול.

<ישי דון יחיא: זאת אומרת, אנחנו הרגולטור שמאפשר את קיום הטיסות האלה בהתאם לדברים שאנחנו בודקים לפי חוק רישוי שירותי תעופה.

<ישי דון יחיא: בדרך כלל בפרקטיקה מה שקורה זה שהרבה מאוד זמן לפני שניגשים אלינו לאשר את הטיסה, חברות התעופה משריינות "סלוטים" בנמל מסיבה שה"סלוטים" למשל במחסור, מהסיבה שהן רוצות לשריין לעצמן את המועד.

<ישי דון יחיא: הרבה פעמים הן ישריינו את המועד, לא תמיד הן יטוסו.

<ישי דון יחיא: לא תמיד זה בכלל יגיע אלינו.

<איתי עצמון: כמה זמן מראש?

<ישי דון יחיא: חצי שנה.

<ישי דון יחיא: יש להם ועידה של השדה, זה מתנהל לפי כללי ארגון שנקרא ארגון IATA.

<איתי עצמון: לפי לוח השנה היאט"אי.

<ישי דון יחיא: יש ועידת הקיץ, ועידה שנועדה לסדר את ה"סלוטים" של עונת הקיץ, שמתקיימת בדרך כלל חצי שנה לפני שעונת הקיץ מתחילה.

<ישי דון יחיא: זאת אומרת, ה"סלוטים שניתנו – עונת הקיץ, יום ראשון הקרוב מגיע מזל-טוב, זה ראש השנה לתעופה, זה היום הראשון של עונת הקיץ אז ה"סלוטים" לענות הקיץ נקבעו כבר חצי שנה לפני.

<איתי עצמון: יכול להיות מצב שאני ארכוש כרטיס טיסה שה"סלוט" שלו אושר אבל לא ניתן לגביו אישור או היתר הפעלה?

<ישי דון יחיא: יכול להיות מצב שחברה שריינה "סלוט" בנתב"ג ובסופו של דבר לא תצא הטיסה.

<ישי דון יחיא: ברמת העיקרון, היא אמורה לקבל אישור מיוחד.

<ישי דון יחיא: אם היא מוכרת בלי שיש לה בסיס למכור, במקרה של טיסות סדירות היא לא צריכה איזו שהיא הרשאה מיוחדת מאתנו כל עוד יש הסכם בי-לטראלי שמעגן את הזכויות.

<ישי דון יחיא: והחברות יודעות בדרך כלל טוב מאוד מה מגיע להן אבל יש לנו מקרים שלפעמים חברות רוצות לקבוע עובדות בשטח, רוצות "להכניס להיריון" והן ימכרו כרטיסים בניגוד להוראות של הסכם בי-לטראלי או משהו כזה, מקרים חריגים, אבל המקרים האלה קורים.

<ישי דון יחיא: בדרך כלל מה שאנחנו עושים זה שאנחנו מרימים דגל ואומרים: דעו לכם רבותי, תפסיקו את המכירה, המכירה פה על אחריות

<ישי דון יחיא: כם ויש מקרים, אגב, שאכן "מכניסים אותנו להיריון" ואז אנחנו צריכים למצוא פתרון לנוסעים.

<ישי דון יחיא: יש פער משמעותי בזמן ולפעמים מקבלים את האישור ל"סלוט", ובסופו של דבר אפילו להגיש.

<ישי דון יחיא: ..

<לאה ורון: מדהים.

יצחק וקנין: כן, אפשר להבין את האילוצים האלה.

יצחק וקנין: היום התחרות בתעופה היא - מרגישים את זה, אני שומע הרבה אזרחים שאומרים לי שהם מצליחים להשיג טיסות הרבה יותר זולות ממה שהיה בעבר - -

<לאה ורון: זה תמיד אחרים, נכון?

<לאה ורון: זה אף פעם לא אנחנו.

<לאה ורון: ..

יצחק וקנין: אנחנו מתייחסים ל"אל-על" תמיד כחלק מהותי מעם ישראל מה שנקרא, ונשמור על כבודה גם פה.

<שי פופר: הכי בבית בעולם.

יצחק וקנין: טוב, אפשר להקריא את התקנות.

<יבינה זכאי-בראונר: אדוני, יש איזה שהוא תיקון קטן – אני מהמחלקה המשפטית של רשות התעופה האזרחית.

<יבינה זכאי-בראונר: יש לנו איזו שהיא בקשה קטנה לוועדה: מה שקרה זה שעל התיקון הזה אנחנו עובדים כבר הרבה מאוד זמן, סדר גודל של כמעט שלוש שנים מהרגע שישבנו לכתוב את האות הראשונה ועד שהגענו אליכם, כשבדרך עברנו את משרד המשפטים, את ועדת האגרות המרכזית, את משרד האוצר, את שר התחבורה וכל הגורמים בדרך שהיו צריכים לאשר.

<יבינה זכאי-בראונר: יש מנגנון עדכון מדד של תקנות האגרות לפי תקנה 40 לתקנות הטיס (אגרות) שהם פשוט מובנה בתקנות עצמו, ומנכ"ל המשרד אחת לכמה זמן מעדכן ומעגל את הסכומים.

<איתי עצמון: אחת לשנה בערך.

<יבינה זכאי-בראונר: אחת לשנה.

<יבינה זכאי-בראונר: בזמן הזה, הסכומים האלה השתנו באופן שנוצר פער מאוד קטן – אגב, הפער הוא לטובתו של הציבור במובן הזה שהמדדים גרמו לזה שהנוסח המעודכן שאנחנו מבקשים שהוועדה תאשר היום זה סדר גודל של 20 שקלים בערך פחות מהנוסח שמונח על שולחן הוועדה.

<יבינה זכאי-בראונר: יש בידי נוסח מעודכן, אם אפשר רק להגיש לאדוני ולמנהלת הוועדה?

יצחק וקנין: כן.

יצחק וקנין: אפשר להתחיל את ההקראה אם רוצים.

<יבינה זכאי-בראונר: אני מקריאה את הנוסח המתוקן שהונח כרגע על שולחן הוועדה: - -

<איתי עצמון: שהשינויים בו הם בעצם רק בסכומים הנקובים בטבלה.

<יבינה זכאי-בראונר: נכון מאוד.

<יבינה זכאי-בראונר: הנוסח נותר על כנו, לא שינינו - -

יצחק וקנין: שינויים מזעריים אני רואה.

<יבינה זכאי-בראונר: - - וכמובן כל הרציונל והמדיניות שישי דיבר עליה, ראש האגף דיבר עליה פה נותרה, לא שינינו שום דבר.

<יבינה זכאי-בראונר: זה פשוט הפרשים מאוד קטנים בסכומים כלפי מטה.

<יבינה זכאי-בראונר: נוצר מצב שזה לטובת הציבור.

יצחק וקנין: לפני שנתחיל את ההקראה, אני רוצה לגבי מה העליתם או הורדתם, לפי איזה...

<לאה ורון: ותודה רבה שהבאתם בכמה וכמה עותקים.

<איתי עצמון: באיזה שיעורים?

<ישי דון יחיא: יש בדברי ההסבר, אם אני יכול להפנות אתכם - -

<איתי עצמון: אתה כרגע מסביר לוועדה.

<ישי דון יחיא: בטבלת התעריף המוקדם שאנחנו מציעים לשנות את השם שלו לרגיל, התעריף הבסיסי של ה-1,300 שקל, הותרנו אותו זהה ואז ככל שכמות הטיסות בבקשה הולכת וגדלה, אנחנו מפחיתים את התעריף.

<ישי דון יחיא: אם היום על 6-15 טיסות אמורים לשלם 2,790 שקל, אנחנו מבקשים להוריד את זה ל-2,470 שקל.

<ישי דון יחיא: 16-30 טיסות, 5,950 ואנחנו מבקשים להוריד את זה באופן משמעותי ל-3,762 - -

יצחק וקנין: אני רואה, מ-16-30 ירד ל-3,762.

<ישי דון יחיא: - - ואת השינוי באחוזים אתם יכולים גם לראות.

<ישי דון יחיא: מאידך גיסא, בתעריף רגיל, שהוא תעריף שלא הגישו אותו במועד שנקוב אבל הגישו אותו עד שלושה ימים לפני מועד הטיסה.

<ישי דון יחיא: התעריף הרגיל, אנחנו מבקשים במקרה של 1-5 טיסות להעלות מ-1,630 ל-2,280.

<ישי דון יחיא: במקרה של 6-15 להעלות מ-3,490 ל-4,320 אבל כאשר מספר הטיסות הולך וגדל אנחנו מורידים מ-7,440 ל-6,480, ומ-11,620 אנחנו מבקשים להוריד ל-9,730.

<ישי דון יחיא: במקרה של תעריף דחוף, שזה באמת מקרה קיצון שמגישים את זה אפילו באותו יום, פחות משלושה ימים ממועד ביצוע הטיסה, אנחנו רוצים להעלות במקרה של 1-5 טיסות מ-1,950 ל-3,410.

<ישי דון יחיא: במקרה של 6-15 טיסות זה מ-4,180 ל-6,480.

<ישי דון יחיא: במקרה של 16-30 מ-8,920 ל-9,730.

<ישי דון יחיא: במקרה של 30 פלוס – מ-13,950 ל-14,590.

<ישי דון יחיא: הרציונל בבניית התעריפים האלה, לא סתם זרקנו פה מספרים.

<ישי דון יחיא: ככל שאני יורד בשורות למטה, יש לי טיסה עד 5 – יש לי את התעריף הבסיסי.

<ישי דון יחיא: כאשר אני יורד לרובריקה הבאה, 6-15, שבעצם מייצגת איזו שהיא מכפלה של 1-5, אני נותן הנחה של 5% לגודל.

<ישי דון יחיא: כאשר אני יורד למכפלה הבאה של 16-30, שזה 2X2X2, אני נותן הנחה מצטברת של 25% על התעריף הקודם.

<ישי דון יחיא: וכאשר אני הולך על ה-30 פלוס, אני נותן עוד הנחה מצטברת של 25% - -

יצחק וקנין: באיזון הכללי, האם ההכנסה גדלה או פחות או יותר מעדכנת את עצמה בסך הכל?

<ישי דון יחיא: מטרת התיקון, אני אומר פה לפרוטוקול, אינה להגדיל את הכנסות רת"א אם מצב ההתנהגות נשאר זהה לחלוטין, בדיוק כמו שהוא היום ואגב, זה לא מטרת התיקון, אז אנחנו יורדים בהכנסה שלנו ב-5%, מסך גביה של 2,174,000 שקל, אנחנו יורדים ל-2,000,070 שקל.

<ישי דון יחיא: יורדים בקצת יותר מ-100,000 שקל.

<ישי דון יחיא: אבל תחת ההנחה שאנחנו מאוד מקווים שהדבר הזה גם יעודד שינוי התנהגות אז מי שמגיש את ההיתרים שלו בהתאם למועדי הזמן שקבועים בתקנות רק ירוויח מהשינוי.

יצחק וקנין: אוקי.

יצחק וקנין: בואו נתחיל את ההקראה.

<יבינה זכאי-בראונר: הערה קטנה אדוני.

<יבינה זכאי-בראונר: אנחנו לא מחקנו את הכותרת אלא העברנו אותה למקום אחר משום שהתקנות האלה הן לפי חוק רישוי שירותי תעופה ולא לפי תקנות טיסות השכר.

<יבינה זכאי-בראונר: אם דרור יוכל להשיב.

<יבינה זכאי-בראונר: אני, מההתכתבות שלי עם עורכת דין איילת גדי, לא היתה שום הערה בעניין הזה ולא ניכר שיש בעיה.

<יבינה זכאי-בראונר: אם אני מבינה נכון את תקנות האגרות, זה מקור סמכות כפול - גם תקנות הטיס, גם חוק הטיס וגם חוק רישוי שירותי תעופה ולכן זה הנוסח.

<יבינה זכאי-בראונר: דרור, אתה רוצה להעיר על זה?

<דרור וגשל: איילת אישרה את זה.

יצחק וקנין: יש הערות?

יצחק וקנין: אפשר להצביע על סעיף 1.

יצחק וקנין: מי בעד, מי נגד?

יצחק וקנין: בעד – הרוב

יצחק וקנין: נמנעים – אין

יצחק וקנין: הסעיף אושר.

יצחק וקנין: תיקון תקנה 32.

יצחק וקנין: חברים, יש הערות?

יצחק וקנין: אין.

יצחק וקנין: אנחנו נצביע על תיקון תקנה 32 2.

יצחק וקנין: מי בעד, מי נגד?

יצחק וקנין: בעד – הרוב

יצחק וקנין: נמנעים – אין

יצחק וקנין: התקנה אושרה.

<איתי עצמון: זה תיקון טכני.

יצחק וקנין: יש הערות?

יצחק וקנין: אין.

יצחק וקנין: מי בעד סעיף 3, מי נגד?

יצחק וקנין: בעד – הרוב

יצחק וקנין: נמנעים – אין

יצחק וקנין: תחילה.

יצחק וקנין: יש הערות חברים?

<קריאה: גם כאן זה לפי המספרים הישנים, ה-30 יום האלה?

<יבינה זכאי-בראונר: כן.

יצחק וקנין: אין הערות.

יצחק וקנין: חברים, אני מצביע על סעיף 4.

יצחק וקנין: מי בעד, מי נגד?

יצחק וקנין: בעד – הרוב

יצחק וקנין: נמנעים – אין

יצחק וקנין: הסעיף אושר.

יצחק וקנין: חברים, חג פסח כשר ושמח.

יצחק וקנין: נתראה בשמחות.

יצחק וקנין: הישיבה נעולה.